BBIK แรลลี่ยาว! บวกอีก 2% “ออลไทม์ไฮ”  จับตากำไร Q3 โตต่อ ดันทั้งปีทะลุ 126 ลบ.
BBIK แรลลี่ยาว! บวกอีก 2% “ออลไทม์ไฮ”  จับตากำไร Q3/65 โตต่อ ดันทั้งปีทะลุ 126 ลบ. จากรายได้เติบโตสูงตาม backlog เพิ่มขึ้น
BBIK แรลลี่ยาว! บวกอีก 2% “ออลไทม์ไฮ”  จับตากำไร Q3/65 โตต่อ ดันทั้งปีทะลุ 126 ลบ. จากรายได้เติบโตสูงตาม backlog เพิ่มขึ้น
28 ต.ค. 2565

ผู้สื่อข่าวรายงานว่า วันนี้ (28 ต.ค.65) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ล่าสุด ณ เวลา 12:03 น. อยู่ที่ระดับ 121.50 บาท บวก 2.50 บาท หรือ 2.10% สูงสุดที่ระดับ 124.50 บาท ต่ำสุดที่ระดับ 119.50 บาท ด้วยมูลค่าซื้อขาย 75.07 ล้านบาทราคาหุ้นสูงสุดตั้งแต่เข้าตลาดเมื่อวันที่ 16 ก.ย.64

โดยบริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ว่า เบื้องต้นประเมินกำไรไตรมาส 3/65 เติบโตสูงจากงวดเดียวกันของปีก่อนอย่างต่อเนื่อง และคาดกำไรปี 65 โต 90% จากงวดเดียวกันของปีก่อน อยู่ที่ 126 ล้านบาท จากรายได้ที่เติบโตสูงตาม backlog ที่เพิ่มขึ้นอย่างต่อเนื่อง (ล่าสุด backlog secure รายได้จนถึงกลางปี 66 แล้ว)
โดยประเมินกำไรปี 66-68 โตสูงต่อเนื่องเฉลี่ย 36% CAGR ต่อปีตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงเตรียมรุกสู่ธุรกิจใหม่อย่าง cybersecurity และ blockchain แนะนำราคาเป้าหมาย 106 บาท
ด้าน บล.เมย์แบงก์ (ประเทศไทย) ระบุในบทวิเคราะห์ คาดแนวโน้มกำไรในช่วงปี 65-67 ยังเติบโตแข็งแกร่ง (เพิ่มขึ้น 70% จากปีก่อน) จากการเติบโตของธุรกิจ Consulting Service, การเสริม Digital Platform มากขึ้น รวมถึงกำไรจาก JV ที่แข็งแกร่ง และต่อยอดการทำ M&amp;A อีกทั้งปีหน้ายังได้ประโยชน์ทางภาษีจาก BOI เพิ่มเติม โดยให้เป้าหมายเชิงกลยุทธ์ที่ 120 บาท